เรื่องร้องเรียน: สำนักสิ่งแวดล้อม/ สำนักโยธา เขตธนบุรี กทม.  ตึกแถวเลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม.  ดิฉันขอขอบคุณเขตธนบุรีที่มีความคืบหน้าตามที่ร้องเรียนไปล่าสุด แต่ยังมีความบกพร่องไม่เรียบร้อยอยู่อีก  วันนี้ช่วงประมาณ 9.30 น. ดิฉันกลับจากตลาดได้เห็นมีการติดผ้าใบหน้าตึกแถว 265 ให้เรียบร้อยขึ้น แต่ยังไม่ได้แก้ไขปรับปรุงให้เหมาะสมและยังคงส่งผลกระทบต่อดิฉันอยู่ตามที่ร้องเรียนไปล่าสุด  จึงขอร้องเรียนมาอีกครั้งด้วยความสงบสันติ ดังนี้ ผ้าใบด้านที่ติดกับฝั่งตึกแถว 263 (บ้านดิฉัน) เป็นผ้าใบเก่าที่มีเศษดินและโคลนติดอยู่ทั้งผืน ส่งผลให้เมื่อมีลมแรงแดดเผาทำให้เศษดินโคลนปลิวกระจายมาทางบ้านของดิฉันตลอด เวลา เท่ากับว่าผ้าใบผืนนี้ไม่ได้กันฝุ่นจากตึกแถว 265 แต่ยังเป็นแหล่งกระจายฝุ่นเพิ่มอีก ทำให้สร้างความเดือดร้อนรำคาญอย่างต่อเนื่อง รวมถึงเป็นทัศนียภาพที่สกปรกรกรุงรังต่อสายตาของผู้ที่พบเห็นเป็นประจำทุกวัน  จึงขอความกรุณาทางเจ้าหน้าที่เขตธนบุรี ได้โปรดมีคำสั่งให้เจ้าของตึกแถวและผู้รับเหมาก่อสร้างได้ "เปลี่ยนผ้าใบฝั่งตึกแถว 263 ให้เป็นผ้าใบผืนใหม่ที่สะอาดทั้งผืน โดยติดตั้งให้มั่นคงเป็นระเบียบเรียบร้อยและไม่สร้างความเดือดร้อนรำคาญทางฝุ่นและอื่นๆ" อีกต่อไป  การร้องเรียนและร้องขอของดิฉันในครั้งนี้เป็นสิ่งที่อยู่ในวิสัยของผู้รับเหมาที่จะจัดทำให้เรียบร้อยได้ เห็นได้จากวันนี้ผู้รับเหมาให้ช่างมาติดผ้าใบผืนใหม่ในด้านอื่นของตึกแถว 265 แต่ไม่ยอมเปลี่ยนผ้าใบผืนใหม่ให้ทางฝั่งตึกแถว 263 แสดงให้เห็นว่าผู้รับเหมามีเจตนาไม่ให้ความร่วมมือและต้องการกลั่นแกล้งสร้างความเดือดร้อนรำคาญให้แก่บ้านดิฉันต่อไป จึงเรียนมาเพื่อขอความเป็นธรรมและต้องการให้ทางเขตธนบุรีได้จัดการทุกอย่างให้เรัยบร้อยตามที่ร้องขอมา เพื่อจะได้อยู่อย่างสงบสันติดังเดิมก่อนมีเหตุของตึกแถว 265 นี้ค่ะ
การดำเนินการของเจ้าหน้าที่: ฝ่ายโยธา เขตธนบุรี ได้ตรวจสอบตามที่ผู้ร้องแจ้ง โดยได้ขอให้ทางเจ้าของอาคารที่ก่อสร้าง แก้ไขมาตรการป้องกันฝุ่นละอองตามที่ผู้ร้องแจ้ง  ทั้งนี้ทางเจ้าของอาคารได้ดำเนินการแก้ไขเรียบร้อยแล้ว (ตามภาพถ่ายที่แนบ)
ความเห็นของผู้แจ้ง: ขอขอบคุณเจ้าหน้าที่เขตธนบุรี ที่รับฟัง ติดตาม และแก้ไขเยียวยาความเดือดร้อนรำคาญ และผลกระทบจากกรณีตึกแถวเลขที่ 265 ดังกล่าวอย่างต่อเนื่องภายในระยะเวลา 24 วันนับจากการร้องเรียนของดิฉันเมื่อ 30 พ.ย. 65 โดยการกระทำของเจ้าของตึกแถวเลขที่ 265 และผู้รับเหมาก่อสร้างตั้งแต่ต้นเดือนตุลาคม 2565ค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร